open-index/open-wikipedia-markdown huggingface dataset:
لألفية 3 قبل لميلاد

[تصغير|تمتال ديال ربة د اللفاعي، من [لحضارة لمينوصية، أول حضارة لي بانت ف ؤروپا ف جوايه 3000 ق.م]]
**لألفية التالتة قبل لميلاد** هي ألفية ف لفترة د قبل لميلاد. بدات ف 1 يناير عام 3000 قبل لميلاد و سالات ف 31 دجنبر عام 2001 قبل لميلاد (من لقرن 30 قبل لميلاد تال لقرن 21 قبل لميلاد).

ف هاد لألفية، بانو أول إمبراطوريات كبار ف الشرق لأوسط، ف النتيقال من لعصر لبرونزي لمبكر ل لعصر لبرونزي لوسطاني. ف مصر، لفترة السلالية اللولة خلات بلاصتها ل لمملكة لقديمة. و ف بلاد بين لويدان، بانت لإمبراطورية لأكادية. ف الشمال لغربي ديال لهند و ف پاكيستان ديال دابا، بانت لحضارة د وادي لهندوس لي طوّرات دولة مركازية.

لعاداد د لبشري تزايد بشكل تقيل شوية ب موعدّال ديال التزايد د 0.03% ف لعام، بعد نفيجار د السكان بسباب التورة النيوليتية و وصل ل جوايه 60 مليون بنادم ف لعالم كامل.

## تسلسل د لأحدات
* جوايه 3000 ق.م: توحيد مصر لعالية و السفلية من عند نارمر باش يأسس لمملكة لقديمة د مصر • أول أدلة على تخدام الدهب ف الشرق لأوسط • تقافة لمجموعة اللولة ف نوبيا و لممالك ديالها سالاو، غالبا بسباب هجومات د لمصريين.
* جوايه 2900 ق.م: تأسيس الدولة لمدينة ماري ف سوريا.
* جوايه 2890 ق.م: تأسيس ديال السلالة لمصرية التانية، و لبدية د لحكم د لماليك هوطيپسيخيمْوي.
* جوايه 2879 ق.م: تأسيس مملكة ڤان لانڭ نص لأسطورية ف شمال ڤييطنام.
* جوايه 2700 ق.م: تأسيس لحضارة لإيلامية ف إيران ديال دابا، تولدات شجرة ماتوشلاخ لي باقية عايشة دابا و كاتّعتابر أكبر كائن حي ف لعمر.
* جوايه 2686 ق.م: لبدية د السلالة لمصرية التالتة و لحكم ديال لماليك ساناختي.
* جوايه 2613 ق.م: لبدية د السلالة لمصرية الرابعة و لحكم ديال لماليك سينيفرو.
* جوايه 2600 ق.م: بدية د لعصر الدهبي ديال حضارة وادي لهندوس
* جوايه 2500 ق.م: تأسيس لحضارة لأشورية • تأسيس سلالة لاڭاش ف سومر (لعراق دابا)
* 2474 تال 2398 ق.م: لعصر الدهبي ديال ؤر ف بلاد بين لويدان (لعراق)
* جوايه 2498 ق.م: لبدية د السلالة لمصرية لخامسة و لحكم ديال لماليك ؤسيركاف.
* جوايه 2492 ق.م: لقايد لأرميني هايك غلب لبابيليين و أسّس أرمينيا (رواية أسطورية)
* جوايه 2345 ق.م: لبدية د السلالة لمصرية الساتة و لحكم ديال لماليك طيتي.
* 2334 ق.م: لماليك سارڭون لأكادي سيطر على بلاد بين لويدان و أسّس لإمبراطورية لأكادية.
* جوايه 2181 ق.م: لبدية د السلالة لمصرية السابعة و التامنة لي مامعروفش عليهوم بزاف.
* جوايه 2161 ق.م: لبدية د السلالة لمصرية التاسعة و لحكم ديال لماليك أخطوي ميرييبطووي.
* جوايه 2130 ق.م: لبدية د السلالة لمصرية لعاشرة و لحكم ديال لماليك ميريهاثور.
* جوايه 2134 ق.م: لبدية د السلالة لمصرية لحاضشة و لحكم ديال لماليك مينتوحوطيپ.
* مابين 2500 و 2000 ق.م: نقارض لماموت.
* جوايه 2070 ق.م: لبدية د السلالة الشينوية اللولة على حساب لمصادر التاريخية الشينوية (سلالة شيا).

## مصادر


تصنيف:لألفيات
تصنيف:مقالات فيها مصدر و 3000 بايت
لألفية 4 قبل لميلاد

[تصغير|تمتال ديال [فرايلي-ماليك سوماري من مدينة ؤروك ف بلاد بين لويدان (لعراق دابا)]]
**لألفية الرابعة قبل لميلاد** هي ألفية ف لفترة د قبل لميلاد. بدات عام 4000 قبل لميلاد و سالات ف عام 3001 قبل لميلاد (من لقرن 40 قبل لميلاد تال لقرن 31 قبل لميلاد).

ف هاد لألفية، كانت لبدية د لعصر لبرونزي، لي فيه تّختارعات لكتابة و كان الساس لي منو بدا تدوين التاريخ. دوال مدون بانو ف سومر و مصر لقديمة. و الزراعة نتاشرات ف ؤراسيا.

لعاداد د لبشري تزايد بشكل تقيل شوية ب موعدّال ديال التزايد د 0.03% ف لعام، بعد نفيجار د السكان بسباب التورة النيوليتية و وصل ل جوايه 50 مليون بنادم ف لعالم كامل.

## مصادر


تصنيف:لألفيات
خط زماني د لموستقبال لبعيد

[تصغير|رسمة تخيلية ديال ال[شمش و لأرض من هنا 5 تال 7 مليار عام، ملي الشمش غادي تكبر بزاف ف لحجم ديالها و تولي عملاق حمر.]]
وخا مايمكنش يتكهّن بنادم ب لموستقبال ب يقينية، لفهم لحالي ديال الصيونص ف مجالات علمية مختالفة كيعطينا فكرة على بعض لأحدات لي غادي يطراو ف لموستقبال، بحال لأحدات لفلكية لي يقدر لإنسان يتوقعهوم ب لحساب. ب لمعادلات ديال لفيزيك د لفرتيتات نقدرو نحسبو مدة نص لحياة ديال لعناصر لكيماوية لمشعشعة، و تا ديال لفرتيتات التحتدرية.

مجالات خرين بحال لبيولوجيا التطورية لي كاتدرس التطور ديال لكائنات لحية، الجيولوجيا ديال طيكتونية د الصفايح، و الصوسيولوجيا تاهوما يقدرو يساهمو ب توقعات ديال أحدات مستقبلية.

## خط زماني د لأحدات
### سوارت

### أحدات متعلقة ب لأرض، لمجموعة الشمسية و لكون
جميع التوقعات لي متعلقة ب لموستقبال د لأرض، لمجموعة الشمسية و لكون، خاصها تاخد ف عين ليعتيبار لقانون التاني د الطيرموديناميك، لي كينصّ بلي لقيمة ديال لإنطروپيا (فقدان د الطاقة لي مايمكنش تخدّم على شكل جهد) ف أي سيستيم مسدود خاصها تّزاد معا مرور الزمان. متلاً، النجوم غادي يحرقو لمخزون ديالهوم د لهيدروجين كاملو ف شي وقت، و هاكا نجمة بحال الشمش غادي تحوّل ل عملاق حمر ملي تحرق لهيدروجين ديالها كلو، و تدوز ل لمخزون د لهيليوم. ف هاد لفترة غادي تسرط لكواكب لي قراب ليها، عطارد، ڤينوس، و يمكن تا لأرض. فاش يتسالا لمخزون د لهيليوم تاهوّا، يلا تبازينا على لحسابات د لفلكيين، الشمش غادي تولي قازام بيض.

مورا ما تغبر لمجموعة الشمسية ب واهلي، لمادة براسها غادي تبدا تفرتت، ملي لفرتيتات التحتدرية، بحال لپروطون غادي يوصلو ل نص لحياة ديالهوم. و تا لمحفرات لكحلين، ف موستقبال بعيد بزاف يقدرو يتلاشاو ب مفعول إشعاع هوكينڭ. حيت التسطيرة ديال لكون مسرّحة، ماشي معوّجة، لكون ف لغالب ماغاديش يتكركب على راسو ف بيڭ كرانتش (عكس بيڭ بانڭ) كيما كان متوقع قبل. ف زمان موستقبالي ماكيسالاش، أي حادات، وخا يكون حتيمالو صغير بزاف، بحال مخ بولتزمان، غادي يطرا ف شي وقت علّاقل مرة وحدة.

### أحدات متعلقة ب بنادم و لحضارة د بنادم
لمسابر لفضائية ڤوياجر 1، ڤوياجر 2، پايونير 10، پايونير 11 و نيو هورايزون لي تصيفطو ف لعقود اللخرة، غادي يكمّلو الرحلات ديالهوم ف لفضاء، و كاين حتيمال ضعيف بزاف باش يزدحو ف شي كسدة كونية كيما كانت، يلا عتابرنا لحجم د لخوا مقارنة معا لمادة ف لكون.

## نوطات

## مصادر

تصنيف:خط زماني د لموستقبال
تصنيف:مقالات فيها مصدر و 3000 بايت
قاسيطة

**قاسيطة** (بلأمازيغية: **ⵇⴰⵙⵉⵜⴰ**) هي مدينة صغيرة جات ف لإقليم د الدريوش، جهة الشرق. تيسكنو فيها 2675 واحد، على حسب لإحصاء د 2014. هي تابعة للأراضي ديال لقبيلة د آيث ثوزين و جات ف الطريق السريع اللي ما بين لحسيمة و تازة.
## لأصل د السمية
تسمات قاسيطة من لكلمة الصبليونية كاسيطا (casita)، اللي كاتعني الدار الصغيرة، غالبا حيت ملّي جاو الصبليون لقاو ف ديك لبلاصة دار صغيرة و سمّاو عليها لمنطقة كاملة.
## مصادر

تصنيف:جهة الشرق
تصنيف:بلايص مسكونين ف إقليم الدريوش
تصنيف:بلايص مسكونين ف جهة الشرق
خنزب

**خنزب** هو شيطان تيأمنو المسلمين بلي تيجي لبنادم فصلا باش يخسرها عليه.

## ف السنة نبوية
((أنَّ عثمانَ بن أبي العاصِ أتى النبيَّ صلَّى اللهُ عليه وسلَّمَ فقال : يا رسولَ اللهِ . إنَّ الشيطانَ قد حال بيني وبين صلاتي وقراءَتي . يُلَبِّسُها عليَّ . فقال رسولُ اللهِ صلَّى اللهُ عليه وسلَّمَ «ذاك شيطانٌ يُقالُ له خَنزَبٌ . فإذا أحسستَه فتعوَّذْ بالله منه . واتفُل على يسارِك ثلاثًا» فقال : ففعلتُ ذلك فأذْهَبَه اللهُ عني)).

## تصرف على الوسوسة ديالو
تينفث بنادم على ليصر ثلاثة لمرات وليمن تاهوا ثلاثة ويڭول «أعوذ بالله من خنزب»، فراه تتمشي عليه لوسوسة ديالوا.

### لحكم ديالو
يمكن ليك دير هاكاك فصلاة.

* ڭال ابن القيم: العبد إذا تعوَّذ بالله من الشيطان الرجيم ، وتَفَلَ عن يساره ، لم يضُرَّه ذلك ، ولا يقطعُ صلاته ، بل هذا مِن تمامها وكمالها.
* ڭال بن باز: الالتفات في الصلاة للتعوذ بالله من الشيطان الرجيم عند الوسوسة لا حرج فيه بل هو مستحب عند شدة الحاجة إليه بالرأس فقط ؛ لأن النبي صلى الله عليه وسلم أمر به عثمان بن أبي العاص الثقفي رضي الله عنه لما اشتكى إليه ما يجده من وساوس الشيطان فأمره أن يتفل عن يساره ثلاث مرات ويتعوذ بالله من الشيطان , ففعل ذلك فشفاه الله من ذلك.
* ڭال ابن عثيمين:إذا كان الإنسان في جماعة فماذا يصنع ؟ كيف يتفل عن يساره ثلاث مرات ؟ نقول : يكفي أن تستعيذ بالله من الشيطان الرجيم بدون تفل لكي لا تؤذي من حولك.

## مصادر

## شوف تا
* قرين

تصنيف:معتقد
تصنيف:لإسلام
تصنيف:مخلوقات العالم التحتاني
تصنيف:موصطلحات د لخوارق
تصنيف:فوقطبيعة
تصنيف:شياطين
تصنيف:شخصيات أسطورية ف لإسلام
تصنيف:مقالات فيها مصدر و 3000 بايت
فارواه ساندرز

**فارواه ساندرز**، لي سميتو لحقيقية **فاريل ساندرز**، تزاد ف 13 أكتوبر 1940 ف ليتل روك (أركانساس) ؤ مات ف 24 شتنبر 2022 ف لوس أنجلس، لعاب ديال الساكسوفون ميريكاني و كيلعب الدجاز.

## حياتو
فارواه ساندرز واليديه كانو اساتدة ديال الموسيقا، تعرف ف المجال ديال الجاز ف اوكلند (كاليفورنيا) فبدايات ستينات.

ف 1962، سكن ف نيو يورك و تكْنَّات عليه فارواه من طرف لي مومبر ديال ڭروپ ديال جاز سميتو "اركيسطرا سون را" (The Sun Ra Arkestra) ملي كان كيلعب معاهم. ف 1965 لعب ف لڭروپ ديال جون كولتران ملي هاد الفنان ديال الجاز المشهور بدا كيجرب ستيل جديد ديال جاز لي سميتو فري جاز. و فهاد الستيل فين نيت بان فارواه ساندرز.

من بين الاعمال المشتركة المعروفة لي دار كينين لي معا "سون را" و معا اليس كولتران. لعب حتا معا ليون طوماس فواحد الطريقة سميتها "يودلينغ، لي زاد معاها الارتجالات لي كان كيدير فارواه، مع واحد الريتم ديال فري جاز، وحتا بعض النصوص الدينية و الروحية (و اهتم بالخصوص ب الإسلام) و بغا يدير واحد الرجوع للموسيقى لإفريقية.

فارواه ساندرز كيتعتابر من مؤسسين ديال جونر جديد ديال الجاز سميتو اتنو جاز (ethno-jazz)

و هو حتا من الفنانين لي قادو حركة الفنون ديال الناس الافارقة (Black Arts Movement)

توفا ف 24 شتنبر 2022 ف لوس انجلس، و هو عندو 81 عام.

## لأغاني ديالو
تصغير|ريجي وركمان، فارواه ساندرز و ادريس محمد ف 1978

### و هو قائد
* 1964 : *Pharoah First*
* 1965 : *Quintet*
* 1966 : *Tauhid*
* 1969 : *Izipho Zam*
* 1969 : *Karma*
* 1969 : *Jewels of Thought*
* 1970 : *Deaf Dumb Blind (Summun Bukmun Umyun)*
* 1971 : *Live at the East*
* 1971 : *Black Unity*
* 1971 : *Thembi*
* 1972 : *Wisdom through Music*
* 1973 : *Elevation*
* 1974 : *Love in Us All*
* 1975 : *Live in Paris*
* 1976 : *Pharoah*
* 1980 : *Journey to the One*
* 1981 : *Rejoice* / *Beyond a Dream*
* 1982 : *Heart is a Melody*
* 1985 : *Shukuru*
* 1987 : *Africa* (Curtis Lundy, Idris Muhammad, John Hicks)
* 1990 : *Welcome to Love*
* 1992 : *Crescent With Love*
* 1996 : *Message From Home*
* 1997 : *With a Heartbeat*
* 1998 : *Save our Children*
* 2003 : *The Creator Has a Master Plan*
* 2005 : *With a Heartbeat*
* 2012 : *In The Beginning 1963-64*
* 2021 : *Great Moments with Pharoah Sanders*

### و هو غير كيلعب معا وحدين خرين ماشي قائد
#### معا جون كولتران

## مصادر

تصنيف:زيادة 1940
تصنيف:وفيات 2022
تصنيف:دجاز
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس توفاو ف لوس أنجلوس
خوان ݣارايسابال

**خوان ڭارايزابال** هو فنان مفاهيمي، نحّات وفنّان تشكيلي. هو فنان متعدد المواهب، تجرّب حتى الرسم، وفن الفيديو، وتركيبات ديال الضو والصوت. ومعروف عالمياً بالمنحوتات العمومية الضخمة ديالو.

المشروع الشخصي ديالو "Memorias Urbanas" (ذكريات حضرية) كيرجع عناصر معمارية كانت غبرات، باستعمال هياكل منحوتة والضو، والفضاءات الحضرية اللي عندها أهمية تاريخية.

تولد ف مدريد عام 1971.

## المسيرة الفنية
«قرا الفنون التشكيلية ف IB67»، ف مدريد، كمّل قرايتو العليا ف CESEM، ف ريمس، فرنسا، وكان كيجمع بين بداياتو الفنية وخدمة تحويل الفضاءات واللوفتات، وهكّا خدا تجربة مع مواد مختلفة. دابا، كيخدم بين برلين ومدريد ف ف التدخلات المفاهيمية فالفضاءات العمومية.

كيصاوب بيديه جزء كبير من الأعمال ديالو، وكيستعمل تقنيات حدادة الحديد والفولاذ، والإضاءة، والنجارة، البناء، والمواد البلاستيكية.

## بعض الأعمال

* **2006:** Bosque de Flores، فالنسيا، سپانيا.
* **2007:** Memoria Urbana Bucarest, Uranus Area. Noaptea Alba، رومانيا.
* **2011:** Archives Stairway. كونيكتيكاط، الولايات المتحدة الأمريكية.
* **2012:** Memoria Urbana Berlín، برلين، ألمانيا.
* تصغير|خوان ڭارايزابال. ميموريا ديل جاردينو**2013:** Memoria del Giardino Venecia، فينيسيا، طاليان. تحت إشراف باربرا روز.
* **2016:** Memoria Urbana Miami; Balcón de La Habana، الولايات المتحدة الأمريكية.
* **2018:** Memoria Urbana Segovia Hay Festival.
* **2020:** Piedra Sobre Piedra، طوليدو، سپانیا.
* **2020:** Ever Time Gate، شانݣهاي، الشينوا.
* **2021:** Four Monumental Sculptures، باريز، فرانسا.
* **2021:** Fondation Prince Albert، موناكو.
* **2021:** Biennale de Sculpture، سان بول دو فونس، فرانسا.
* **2023:** Ever Time Balcony، شانݣهاي، الشينوا.
* **2024:** La Memoria del Vidrio، فالنسيا، سپانيا.
* تصغير|منحوتة باب دلمون. متحف البحرين الوطني. 2024. ڭارايزابال. مؤسسة راك للفنون**2024:** Land of Dilmun and Door of Dilmun، المنامة، لبحرين.
* **2025:** Memoria Urbana: Les Bains Napoléon، بياريتز، فرانسا.

## حياتو الشخصية
بين 1998 و 2007، قطع القارة الإفريقية على مراحل مختلفة من مدريد حتى لـ كيپ تاون. دابا، كيعيش وكيخدم بين برلين ومدريد، وكيوفق هادشي مع ورشات مؤقتة لمشاريع خرة. هو أب لـ جوج بنات.

## مصادر

تصنيف:زيادة 1971
تصنيف:ناس تزادو ف مدريد
تصنيف:ناس حيين
التفرڭيعة د مراكش 2011

**التفرݣيعة د مراكش 2011** كانت عملية إرهابية لي طرات ف 28 أبريل 2011 ف مراكش، و لي مكنين عليها تفرݣيع ديال أرݣانا، حيت طرات ف فقهوة أرݣانا لي جات ف جامع الفنا فمراكش، و لي قتلات 17 واحد و جرحات 20 واحد خرين و كانو من جنسيات مختالفة.

## العملية الإرهابية
فلبدية ديال ماي، جماعة القاعدة فالمغرب لإسلامي خرّجات بلاغ كتقول بلي ماعندها حتا علاقة بهاد الهجمة:


"كاننفيو أية صلة معا هاد التفرݣيع، و معندنا حتا دخل فهاد العملية. ولكن كاناكدو بلي من الأولويات ديالنا هيا نحاربو ليهود والصليبيين و نهاجمو المصالح ديالهم، ولكن كانختارو البلاصة و الوقت المناسبين باش مانقيصوش مصلحة الأمة وداكشي لي كاتدير باش تحرر"


السيمانة لي وراها، وزارة الداخلية د لمغريب شدات بزاف ديال المشتبه فيهم عندهم علاقة معا القاعدة. 28 أكتوبر 2011، المشتبه به الرئيسي تحكم عليه بالإعدام و هاداك لي كان كيعاونو تحكم عليه بالمؤبد. من بين هادوك 7 لخرين، 4 تضربو ب 4 سنين ديال الحبس و 3 لخرين ب عامين.

المغرب عمرو وقع فيه شي عمل إرهابي قتل الناس من ماي 2003 فتفرݣيعات ديال كازا لي قتلو 41 واحد.

## كيفاش العالم تفاعل معا هادشي

* دزاير: الدزاير دانت بهاد الهجوم الإرهابي لي ستهدف أرݣانة، و قالت عليه جبان، و قالت فبيان ديال الناطق الرسمي بسميت وزارة الخارجية الجزائرية بلي هادشي لي دارو مانقدرو غير ندينوه بأشد العبارات واحد الإدانة ماكاينش رجوع عليها.
* ميريكان: وزيرة الخارجية هيلاري كلينطون تاهيا دانت ب أشد العبارات هاد العمل الارهابي لي قتل و جرح ناس مادارو والو و أبرياء و عبرات علا التعاطف ديالها معا الضحايا ديال الهجوم الجبان لي تدار، و قالت بلي ماخاسش نتسامحو معا هاد الأعمال فينما كانو.
* فرانسا: الرئيس ديال فرانصا ديك الوقيتة، نيكولا ساركوزي دان هاد العمل لي قال عليه جبان و بدون رحمة لي قتل ناس أبرياء، لي كان من بينهم فرانصاويين. وزير الداخلية ديك الوقيتة كلود ݣيان قال بلي ماكين حتا حاجا كاتخلينا نضنو بلي فرانسا كانت هي الهدف ديال هاد الهجمة، و قال بلي  هاديك القهوة معروف عليها ديال توريست، إدن راه كان حتمال كبير فرانصاويين يموتو حيت كيمشيو بزاف ل مراكش.
* الطاليان: الطاليان دانت بأشد العبارات التفرݣيع لي وقع فمراكش، و عبرات علا التعاطف ديالها معا المغرب مورا هاد الحادث المروع.
* لأمم لمتحدة: مجلس الأمن دان بأشد العبارات هاد الهجوم الإرهابي و أكد مرة خرة بلي الإرهاب بجميع شكالو كيتعتابر من أكبر التهديدات ديال السلام و الأمن للدول. الأمين العام ديك الوقيتة بان كي مون قال بلي الهجوم أثر عليه بزاف.
* هيومن رايتس ووتش (منظمة لاحكومية): وصفات هاد المنظمة بلي الهجوم هو هجوم علا ابسط حقوق الإنسان فالمغريب، قالت مديرة ديال القسم الشرق الأوسط و شمال إفريقيا، سارة ليا ويتسن بلي "تفرݣيع ديال قهوة فمراكش كان نتيهاك معندو حتا سباب ولا مبرر" و قات للسلطات ديال المغريب باش مايعذبوش المشتبه بيهم باش مايخسروش دوك الإصلاحات الديقراطية لي كان لمغريب دار ديك لوقيتة. و قالت حتا بلي المنظمة ماعاجبهاش الحال علا شنو كان كيدير المخزن باش يقمع و يحارب هادوك الجماعات الإرهابية الإسلامية مورا التفرݣيعات ديال كازا ف 2003.

## مصادر

## مزاود

* L'incroyable histoire du terroriste de Marrakech [archive] lefigaro.fr, le 7 mai 2011.
* Attentat de Marrakech: "la théorie du complot est plausible" [archive] lemondedesreligions.fr, le 29 avril 2011.

تصنيف:مراكش
تصنيف:لإرهاب
تصنيف:2011 ف لمغريب
تصنيف:تفرڭيعات
تصنيف:تاريخ د مراكش
تصنيف:مقالات فيها مصدر و 3000 بايت
تصنيف:لعلاقات بين لمغريب و فرانسا
تصنيف:أرتيكلات فيهوم موشكيل بسباب عطاشة 3.1
جيت كون دو

تصغير|200بك|شعار الجيت كون دو
**جيت كون دو** (الكانتونية: Jitkyùndou 截拳道، الإنجليزية : Jeet Kune Do أو JKD) وتاتعني (طريق القبضة المعارضة " Way of the Intercepting Fist ") هي فلسفة وفن تدبزا واخد الأسس ديالو من بزاف تاع رياضات أسسها بروس لي عام 1967.
مبدأ هاذ الفلسفة كيما مكتوب فشعار ديالها 以無法為有法、以無限為有限 (اللاطريقة هي الطريقة، واللاحدود هي الحدود). وهي فلسفة ماتاتحكمش المقاتل بشي أسلوب ولاكين تتوجه الأفكار ديالو. وتاتقسم فيها دبزا: ل: (البونيا، ركيل، الإشتباك والمطارحة) فعام 2004 قررات موؤسسة بروسلي تعطي هاذ الأسلوب سمية 振藩截拳道، ليتاتعني (طريقة بروس لي للقبضة المعارضة).

## مصادر


تصنيف:فنون د لمقاتلة
تصنيف:بروس لي
تصنيف:وينڭ شون
سعيد فتاح

**سعيد فتاح**، تزاد ف 15 يناير 1986 ف كازا، كوايري مغريبي دولي كان كيلعب ميليو.

## لكاريير ديالو
تولد ف درب السانيا ف مدينة قديمة، بدا كيلعب ف لفرقة ديال دربهم و كان المدرب ديالو هو خالد عمراني لي مكنين عليه قيبو.
### ف لفراقي
#### الراجا
ملي كانت عندو 10 سنين، كانت الفرقة فين كيلعب لاعبين ضد لمينيم ديال الراجا و ربحوهوم، لمودريب ديال لمينيم د راجا ختار 5 ديال لعابا و دخلهوم لمدرسة ديال الراجا.

فتاح لعب أول ماتش ديالو معا پروميار إيكيپ ديال راجا ف 2004، و  من تما و هوا كيلعب تيتولير معا راجا، لي كانت دات البوطولا ف 2009. ف دجنبر 2010 قرر يمشي من راجا ل لويداد.

#### لويداد
ف يناير 2011، فتاح مشا للويداد و لعب ف جوج ديال شامپيونز ليݣ (عصبة أبطال أفريقيا)، و وصل معاهم للفينال ف 2011 لي خسرو ضد الترجي التونسي.

### معا لمونتاخاب
#### لبدايات ديالو معا المغريب
مشا للمونتاخاب ف 2011 و لعب ماتش ديال التأهل ل لكان 2012، ملي داز لمونتخاب باش يلعب ف لكان ما عاودش تعزل باش يلعب معاهم لا هو لا محمد برابح.

## لپالماريس
**معا الراجا**

* كاس العرب للأندية الأبطال
** داوها ف 2006
* لبوطولا دلمغرب
** داوها ف 2009

**معا لويداد**

* دوري أبطال أفريقيا
** وصلو للفينال ف 2011

### التكريم الشخصي لي خدا

* دا احسن ميليو فلبوطولا ديال 2009

## مصادر

تصنيف:زيادة 1986
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:ناس حيين
تصنيف:كوايري مغريبي
الأمير مولاي عبد الله بن محمد العلوي

**مولاي عبد الله** تزاد ف 30 يوليوز 1935 و مات ف 20 دجنبر 1983 ف الرباط، هو أمير علوي و من العائلة الملكية المغربية، و الولد الثاني ديال المليك محمد الخامس، و خو الماليك حسن التاني.

## حياتو
### الصغُر ؤ لقراية
مولاي عبد الله تزاد ف ماي 1935، مولاي هيشام، ولدو الكبير قال بلي جدو، محمد الخامس كان كيعيط لمولاي عبد الله "سيد لعزيز".

قرا مولاي عبد الله ف لمدرسة لمولوية د رباط، لي صاوبها محمد الخامس ف 1942.

### حياتو لعائلية
[تصغير|مولاي عبدالله ؤ لمياء الصلح ف [تولوز ف 1961.]]

ف 1961، مولاي عبد الله تزوج ب لمياء الصلح، بنت واحد من رؤساء ديال ملجس لوزارا اللبناني، رياض الصلح.

لمياء كانت أول مرا ماشي من السلالة العلوية لي ولات عندها لقب أميرة (ثاني وحدة غادة تكون لالة سلمى ملي تزوجات ب لماليك محمد السادس).

مولاي عبد الله ولد جوج دراري و درية، لي كانو ولاد عم محمد السادس و لأمير مولاي رشيد.

# الأمير مولاي هشام (1964)
# الأميرة لالة زينب (1971)
# الأمير مولاي سماعيل (1981)

## لموت ديالو
مات ف 20 دجنبر 1983 (علا 48 عام)، القبر ديالو كين دابا ف ضريح د محمد الخامس فين كينين القبورا ديال باه محمد الخامس و خوه لكبير الحسن التاني.

## مصادر

تصنيف:ناس توفاو ف الرباط
تصنيف:ناس تزادو ف الرباط
تصنيف:تاريخ د لمغريب
تصنيف:زيادة 1935
تصنيف:وفيات 1983
تصنيف:مقالات فيها مصدر و 3000 بايت
تصنيف:ناس د الرباط
لوغة

[تصغير|رسمة د لحيط ف [تيوتيهواكان، لمكسيك، كاترجع ل لقرن 2، و كاتمتل راجل كيهضر]]
**اللوغة** هي واحد الوسيلة صاوبها الإنسان باش يتواصل مع بعضو لي ف لعادة كاتكون ب الصوت ؤلا لكتابة، ولاكين تقدر تكون تا ب لإيمائات و لإشارات (لوغة د لإشارات).

## مصادر


تصنيف:تواصل عند بنادم
تصنيف:لانڭويستيك
داڤيد ݣيطا

**پيير داڤيد ݣيطا** (Pierre David Guetta) ، لمعروف ب **داڤيد ݣيطا** (تولد ف باريز ف 7 نونبر 1967)، هو دي دجي و منتج د لموسيقا لإلكطرونية فرانساوي.

داڤيد ڭيطا عندو أصول مغريبية من جيهت بّاه لي كان مغريبي يهودي أصلو من تطوان.

## مصادر


تصنيف:زيادة 1967
تصنيف:ناس تزادو ف باريز
تصنيف:ناس حيين
تصنيف:فرانساويين من أصول مغريبية يهودية
كازابلانكا (توضيح)

هادي صفحة د التوضيح، كلمة **كازابلانكا** ؤلا **كاسابلانكا** يمكن يكونو عندها هاد لمعاني:

* الدار لبيضا ؤلا كازابلانكا: أكبر مدينة ف لمغريب.
* كاسابلانكا Casa Blanca: سمية د بزاف د لمدون ف ميريكان.
* كاسابلانكا Casa Blanca: سمية د بزاف د لبلايص ف أمريكا اللاتينية.
* كازابلانكا (فيلم): فيلم مشهور خرج ف 1942

تصنيف:صفحة توضيح
أليف ساتار

**أليف علي بن محد ساتار** (مزيود ف 19 شتنبر 1990) هو موغني و مومتيل ماليزي.

## مصادر

تصنيف:زيادة 1990
تصنيف:ماليزيا
تصنيف:موغني
تصنيف:لممثيلين
تصنيف:ناس حيين
تامدروست

**تامدروست** (بلأمازيغية: **ⵜⴰⵎⴷⵔⵓⵙⵜ**) هوّ دوار دوار مجمع كاين ف جماعة تانسيفت، دائرة أڭدز، إقليم زاڭورة، جهة درعة تافيلالت ف لمغريب. هاد دّوار كينتامي ل مشيخة تانسيفت الثانية لي كتضم 5 د دّواور. لعاداد د سّكان ديالو واصل ل 894 شخص على حساب لإحصاء الرسمي د عام 2014. هاد الدوار بعيد على سطات ب 9 كيلوميطر، و على الدار لبيضا ب 51 كم.

تامدروست تيدوز فيه التران، و فيه باراج (سميتو كدية لڭرن) جا على لواد اللي تا هو سميتو تامدروست.

## إحصائيات
### إحصائيات عامة
عدد السكان ديال تامدروست تزاد ب 3625.0% و عدد لفاميلات تزاد ب 3350.0% مابين 2004 و 2014. ف 2014، عدد لبالغين كان 599 واحد، منهوم 286 دكور و 313 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:900
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:24 width:25 text:24 textcolor:black  fontsize:8px
  bar:2014 color:red width:1 
   from:0 till:894 width:25 text:894 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:200
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:4 width:25 text:4 textcolor:black  fontsize:8px
  bar:2014 color:red width:1 
   from:0 till:138 width:25 text:138 textcolor:black  fontsize:8px


### الجواج و لولادة
ف 2014، نسبة د الجواج ف تامدروست واصلة ل 6.2%، و لموعدّال د لعمر عند الجواج اللولاني هوّ 29.7 عام (32.0 عند الرجال، 26.7 عند لعيالات). لخصوبة عند لعيالات واصلة ل 4.3، و لخصوبة لكاملة ل 1.4.

### التسكويل
ف 2014، نسبة د التسكويل واصلة ل 93.2%، و نسبة د لأمية واصلة ل 49.6%.

### لخدمة
ف 2014. نسبة د الناس النشيطين ف دوار تامدروست واصلة ل 32.7%، و نسبة د الشوماج واصلة ل 12.8%.

## نوطات

## مصادر

تصنيف:دوار ف إقليم زاݣورة
تصنيف:دوار ف لمغريب
تصنيف:بلايص مسكونين ف إقليم سطات
محمد أمقران

**محمد أمقران** (مزيود ف 1938، توفى ف 13 يناير 1973) كان ضابط ديال السلاح الجوي دلمغريب، و كان تعدم مورا لمحاولة د الإنقلاب د 1972 المعروف ب إنقلاب الطيارين

## الخلفية ديالو
محمد أمقران تزاد فريف ف 1938، ف 1963 تزوج ب ماليكة أمقران (تزادت 12 غشت 1939) لي كانت عندها الجنسية ألمانية. كان عندهم ولد سميتو رشيد تزاد 3 فبراير 1964، و بنت سميتها ياسمينة تزادت 26 فبراير 1965.

ليوتنان كولونيل أمقران ولا لكوموندان ديال القشلة دلعسكر ديال قنيطرة، كانت هو لي مسؤول علا هاد لقشلة لي كانت فيها طيارات ميريكانيين ديال F-5.

## محاولة د لإنقلاب
ف 1972، وزير الدفاع محمد أوفقير بدا واحد الخطة باش يقتل الملك الحسن التاني. و كانو عاونوه أمقران و شي وحدين خرين.

أمقران كان الهدف ديالو من هاد لإنقلاب هو يحارب الطبقة الحاكمة لي شفرات البلاد على حساب الرأي ديالو.

ف 16 غشت 1972، الملك الحسن التاني كان راجع من فرانسا ف بوينݣ 727 ديالو، جاو 4 ديال طيارات من قشلة ديال قنيطرة و هجهمو علا الطيارة ديال الماليك ملي دخلات للمغريب، واخا جاو فيها بزاف ديال القرطاسات ماطاحتش و لماليك تاهوا ماوقع ليه والو، و قدرو يحطو الطيارة فمطار رباط سلا.

ملي الطيارا تحطات فلمطار، العساكريا المنقليب هجمو علا المطار و ماتو الناس فيها.

## لعواقب
نهار ديال لإنقلاب، أوفقير عيطو ليه للقصر فين مات، الرواية الرسمية كاتقول بلي نتاحر ملي عرف بلي الإنقلاب ماصدقش.

أمقران ملي عرف بلي العملية ماصدقاتش، هرب فواحد الهيليكوپطير لجبل طارق فين طلب اللجوء، كانو شدوه هو و الطاقم لي وصلوه فلهيليكوپطير فواحد الحبس و قالو ليهوم غير باش يحميوهم، ولكن ورا النقاش مابين الحكومة المغريبة و البريطانية، جات طيارا مغريبية لجبل طارق و هزات أمقران و الطاقم ديال لهيليكوپطير و رجعاتهم للمغريب.

وزير الخارجية ديال بريطانيا، سير أليك دوݣلاس هوم قال بلي كانو تافقو بلي ماغاديش يتعدمو.

أمقران تحكم عليه بالإعدام، و تعدم نهار 13 يناير 1973 بلقرطاس، و تدفن ف شفشاون نهار 15 يناير 1973. بزاف ديال الناس مشاو للݣنازا ديالو.

11 پيلوط تحكمو عليه بالإعدام مورا هاد المحاكمة ديال الطيارين، 35 خرين تضربو بلحبس و مشاو لتزمامارت.

نهار لإنقلاب، مشات مرتو ماليكة أمقران و ولادو هربو من لمغريب، طلبات اللجوء من بريطانيا ولكن رفضو و خلصوهوم £37500.

## مصادر

## مزاود
* 
* 
* 
* 
* 

تصنيف:زيادة 1938
تصنيف:وفيات 1973
تصنيف:ناس ماتو معدومين
تصنيف:عسكري مغريبي
تصنيف:مقالات مافيهاش مصدر و فايتة 3000 بايت
تصنيف:ناس توفاو ف قنيطرة
تصنيف:ريافة
بزوليات

**لبزوليات** (ب ، ب ، السمية لعلمية: *mammalia*) كلاص ديال لحيوانات السنسولية لي جات تحت من لكلاص لفوقانية ديال مولات ربعة د لأطراف. لبزوليات كاتميّز ب وجود غدة بزولية ف لكسدة ديالها لي كاتنتج لحليب و كاترضّع بيها وليداتها، التوفر ديالها على قشرة مخية جديدة ، ب لإضافة ل فرو ؤلا شعر، و عضيّم وسطاني د لودنين. هاد لخاصيات كيميّزوهوم على الطيور و الزواحف، لي نفاصلو عليهوم تطورياً هادي علاين 300 مليون عام.

كاينين جوايه 6400 نوع ديال لبزوليات، مقسّمين ل 29 تنضيمة. أكبر 6 د التنضيمات من حيت لعدد د النواع فيهوم دابا هوما ب هاد الترتيب:
* لقوارض لي منها لفيران و لكبورات (جوايه 1500 نوع)
* لخفافش (جوايه 1400 نوع)
* شنفيات لمصران لعور *Eulipotyphla* لي كينتامي ليها لݣنفود (جوايه 450 نوع)
* اللوليات لي منها بنادم و لقرد، و الليمور (376 تال 524 نوع)
* الكارنيڤورات بحال السنوريات، لكلبيات و زعانفيات الرجلين (جوايه 270 نوع)
* مضوبلات الصباع بحال الجمل، لخنزير و لبالينة (جوايه 220 نوع)

## السمية
ف بزاف د اللوغات، لموقابيل ديال كلمة "بزوليات" مشتق من لموقابيل ديال بزولة، بحال لكلمة اللاتينية  لي عطات  ب النݣليزية و  ب لفرانساوية، و  ب لعربية لي عطات .

## مصادر


تصنيف:لبيولوجيا
تصنيف:مقالات فيها مصدر و 3000 بايت
أنفاس (مجلة مغريبية)

أنفاس (ب لفرونسي ***Souffles***) هي واحد المجلة مغربية أدبية و سياسية كانت كاتخرج كل 3 شهور مابين 1966 و 1972، لعام لي تمنعات فيه، صاوبها عبد اللطيف اللعبي فلول بلفرونسي و من بعد ب لعربية.

## التاريخ ديالها
أنفاس تصاوبات ف 1966 ف رباط من عند واحد المجموعة صغيرة ديال الكتّاب، الشعرا و الفنانين لمغاربا من بينهم عبد اللطيف اللعبي لي كان رئيس التحرير و لي مكلف بيها، مصطفى نيصابوري، محمد خير الدين، بيرنار جاكوبياك، محمد لمليحي، حميد حوادري، محمد فتحة. المجلة دغيا ولات واحد الطريقة باش الجينيراسيون جديدة ديال الفنانين، الروائيين و الشعرا بغاو يوصلو صوتهم و النظرة الجديدة لي ولات عندهم علا لمغرب لكبير بغاو يكونو ضد هاداك العقلية ديال العقدة ديال "بلي المستعمر حسن منا".

من أول عدد ديال المجلة خرج، أنفاس بعدات من هاداك التناقض التقليدي لي كان مابين المجلات و الثقافة لمكتوبة بلفرونسي و لعربية، أنفاس شجعات علا الترجمة بين هاد لوغات و تعاون بيناتهم، و دارو 3 ديال الأعداد بجوج لوغات. اللوݣو ديال لمجلة كان هوا شمش كحلة كاتبري، لي كاتعني زعما التمرد و كيفاش بغاو ينشرو هاد لمجلة و شنو كاتدير فجميع نواحي لعالم لعربي و لخارج ديالو. من بعد واحد الإقبال لي عرفات لمجلة، جاو بزاف ديال الفنانين و الكتاب لي كانو معروفين ديك لوقت فدول العالم الثالث، بحال الطاهر بن جلون و محمد لوقيرة.

ف 1968، أبراهام سرفاتي حتا هو دخل فالفريق ديال التحرير. ف 1969، خرجات واحد النسخة خاصة لي كانت موجة ل فيلسطين لي كانت سميتها "من أجل الثورة الفلسطينية". كانت خرجات هاد النسخة مورا ما خسرو لعرب فحرب 6 يام، و مورا هادوك المظاهرات لي ف فرانسا ديال ماي 68. ف هاد سياق، اللعبي و صرفاتي قالو بلي الأدب مابقاش كافي، من تما و هوما كينقصو من الشعر ف لمجلة و ولاو كيلوحو مقالات عندها طابع سياسي كثر، و بلخصوص كانو عندهم توجه ماركسي لينيني، و كانو كيدويو علا مواضيع وطنية و عالمية بحال الصداع مابين فلسطين و يسرائيل، و علا محاربة ديال الإستعمار ف إفريقيا، و حتا من السيستيم ديال الأبناك ف لعالام و لپوليزاريو.

ف 1970، اللعبي و الصرفاتي صاوبو واحد المجموعة سميتها إلى الأمام، هاد الݣروب كان سري و كان توجه ديالو ماركسي لينيني و كان عندو نفس الأفكار ديال حركة 23 مارس لي تصاوب باش يكرمو الضحايا ديال موضهارات مارس 1965. أنفاس ولات بحال واحد لوسيلة منين هاد الحركات ولالو كيعبرو علا راسهم و كيوصلو صوتهم للپيبليك. ف 1971، أنفاس صاوبات النسخة ديالها ب لعربية. ف 1972، واحد ناشطين صحراويين بزعامة لوالي مصطفى السيد لاحو مقال ديالهم علا كيفاش خاصنا نرجعو الصحرا واحد البلاصة فين المغاربا لي باغين يثورو يقدرو يتجمعو تما و يكونو ف أمان، و يقدرو من تما يطيحو النظام لي كان، و يطيحو لبورجوازيا كومپرادور.

من ورا هاد لمقال علا الصحرا، لمخزن تدخل ف هادشي و منعو أنفاس مورا ماخرجو 22 عدد بلفرونسي و 8 بلعربية. اللعبي و الصرفاتي تشدو فلحبس و عدبوهوم. مورا واحد الموجة ديال المساندة من عند لعالم كامل، اللعبي لي كان ديجا واخد جوائز ديال الشيعر و الأداب، اللعبي غادي يخرج من لحبس ف 1980. الصرفاتي لي كان تشد ف 1974 غادي يضرب 17 عام فلحبس حتا يخرج ف 1991، حيدو ليه الجنسية لمغريبية و خدا لوجوء ديالو ف فرانسا.

## مصادر

تصنيف:جورنال مغريبي
تصنيف:مقالات فيها مصدر و 3000 بايت
تصنيف:تأسيسات د 1966 ف لمغريب
مولات ربعة

**مولات ربعة د لأطراف** ؤلا **رباعيات لأطراف** ؤلا **طيتراپوضات** (ب ، السمية لعلمية: *Tetrapoda*) كلاص فوقانية ديال لحيوانات لي كاتشمل كائنات منقارضة و كاينة دابا، منها الزواحف (بما فيها الديناصورات)، لبرمائيات، الطيور، و لبزوليات. الطيتراپوضات تطورات من فرع ديال كائنات برمائية ؤلا "نص مائية" (كاتقدر تعيش ف لما و فوق لرض)، و أقرب جد مشتارك ديال الطيتروپوضات لي عايشة دابا تّوجد ف لبدية ديال لفترة لكاربونية، هادي علاين 350 مليون عام. بشكل عام، الطيتراپوضات تقدر تكون بانت أول مرة ديجا من لفترة الديڤونية هادي 397 مليون عام.

## السمية
كلمة طيتراپوض مركبة من طيترا- لي جات من  لي كاتعني "ربعة"، و پووص ب  لي كاتعني "رجل".

## مصادر

تصنيف:لبيولوجيا
تصنيف:رباعيات الطراف
ليڤيرپول إف سي

**ليڤيرپول إف سي** ولاّ **لفرقة د كورة د ليڤيرپول** (بلينݣليزية: **Liverpool Football Club**)، هيّا فرقة نݣليزية د لكورة كاتلعب ف لبوطولة النݣليزية اللولة. هاد لفرقة تأسسات عام 1892. التيران لي كاتلعب فيه سميتو آنفيلد، و جا ف لمدينة د ليڤيرپول. التيران كيرفد 53.394 واحد.

## لجوائز
ربحات ليڤيرپول بزاف د لجوائر و لبطولات ف لمسيرة ديالها، منها:
### لمحلية
* لبطولة د نݣليز (19)
* لكاس د لينݣليز (9)
* كاس لجمعية د لينݣليز (8)
* لبطولة د الدرجة 2 د نݣليز (4)
### الدولية
* تشومپيوس ليݣ (6)
* كاس السوبر د ؤروپا (4)
* لكاس د يويفا (3)
* كاس لعالم د لفراقي (1)
## مصادر


تصنيف:فرقة د كورة نݣليزية
تصنيف:مقالات فيها مصدر و علاين 3000 بايت
تصنيف:تأسيسات د 1892 ف النݣليز
علاين مولات ربعة

**علاين مولات ربعة** (ب ، ب ، السمية لعلمية *Tetrapodomorpha* ؤلا *Choanata*) تقسيمة ديال لحيوانات السنسولية لي كاتشمل مولات ربعة، و أقرب ولاد عمومتها لحميات الزعانف .

ف عصور جيولوجية قديمة كانو كائنات حية لي كيمتّلو حلقة مابين لبرمائيات اللولة و التيطروپوض (مولات ربعة)، بحال تيكطاليك لي كانو عندو مزايا ديالهوم بجوج، و عاش هادي 375 مليون عام.

## مصادر


تصنيف:لبيولوجيا
مروزية

تصغير
ال**مروزية** سميا تاتڭال لطبق معروف ف لكوزينة لمغريبية، كان فالأصل تايطيب فطاجين المغريبي. وتيتصاوب هاذ طبق فالمناسبات بحال لعيد لكبير، من لحم لغنمي ولا لبڭري المذبوح على حساب العادات الإسلامية.

المروزية هي طبق أكتريا حلو، تاتغلب عليه حلاوة العسل و القرفة و راس الحانوت والفواكه المجففة.

## مصادر

تصنيف:كوزينة د لمغريب
تصنيف:كوزينة د جزاير
تصنيف:كوزينة د تونس
خليع (ماكلة)

**الخليع** هو ماكلة تقليدية مغريبية تاتحضر للإحتفال بعيد يناير و لا لعيد لكبير بتجفيف اللحم بالملحا وبشعا تاع الشمس شي يامات حتى ينشف و تايخلط المكونات مع الشحما و زيت الزيتون و تايطيب حتى تغبر منو الشحما ويبقى هير اللحم و تايتحفظ ف قراعي تاع زاج لشهر ولا كثر، وتايتزاد الخليع لبزاف تاع الأطباق تقليدية و تايتكال مع البيض و لا بوحدو.

## مصادر

## شوف تا
* بيصارة

تصنيف:كوزينة د لمغريب
تصنيف:كوزينة د إفريقيا
تصنيف:كوزينة عربية
تصنيف:كوزينة د جزاير
فقاس

ال**فقاس** حلوى ناشفة مشهورة فلمغريب. و مصنوعة من البيض، و السكار و دڭيڭ و الخميرة، و يمكن تزاد عليها حوايج خرين بحال الفواكه المعسلة و الحليب و يمكن يتزاد اللوز و لازبيب و شي فواكه ناشفة. هاذ الحلوى عندها شعبية كبيرة ف لمغريب على قبل لمكونات رخيصة ديالها. و تاتقدم مع أتاي وهيا من الحلوى ليتاتسما ب «دواز اتاي».

## المقادير
7 لبيضات و200ڭ من اللوز و200ڭ من الزبيب و250ڭ من السكار وكاس ونص من زيت ذرا و2 خمارات الحلوى ومعيلقا كبيرة من قشور الليمون مبشور و كيلو ونص من دڭيڭ.

## شوف حتا
* قريشلات
* زلابية
* قراشل

## مصادر

تصنيف:كوزينة د لمغريب
تصنيف:حلوى تاع لمغريب
تصنيف:ماكلة
كعب لغزال (حلوى)

تصغير|طبق '''كعب لغزال '''
كعب لغزال من الحلويات لي معروفا بيها لكوزينة لمغريبية، وهي تتشبه للهلال من العجينة عامرا بلوز لمنسم بما زهر الليمون. وهوا غالي فلمڭادا حيث فيه اللوز وتيتقدم فڭاع المناسبات، و تاتكال بزاف مع أتاي.

## المقادير المهمة
* اللوز
* الما تاع زهر
* الدڭيڭ
* سكار
* زبدة
* لقرفة

## طريقة لمصاوبة
تنحضرو فلول العمارة بتحياد قشرة اللوز وتخليه حتا ينشف، ويتطحن طحين رطب مع سكار... وتايتزاد عليه الما تاع زهر ومسحوق لقرفة و شوية تاع زبدة و تايتخلط. و تايتحط فتلاجة نص ساعة على الأقل.

و باش نحضرو العجينة تانخلطو دڭيڭ، مع الملحا، و زبدا، و تا نزيدو عليه البيض و تانخلطوه، و تا نزيدوه الما دافي، ونعجنو العجينة عجنا خفيفة، و تانخليوها ترتاح.

من بعد ما ترتاح، تانشروها فوڭ طبلا مرشوشة بدڭيڭ على شكل دائري و نقسموها على شكل مثلتات. و تانفرقو معيلقة صغيرة من العمارة على طراف العريضة تاع المثلت ليفات وقطعنا، و تانلفو ڭاع المثلتات على شكل هلال، و تانكررو العملية لڭاع المثلتات. و تانحطو حلوى كعب لغزال فصينية تاع لخبز، مدهونة بشوي تاع زبدة. تانخبزوها على درجة حرارة 180 حتا تولي ذهبية اللون، و تانخرجوها و نخليوها تبرد من لحسن نبيتو الحلوى ليلة كاملة تنشف قبل ما طيب باش ما تتفرڭعش العجينة حيث تكون تاتخبز ونخرجو العمارة منها.

## مصادر

تصنيف:كوزينة د لمغريب
تصنيف:حلوى تاع لمغريب
تصنيف:كوزينة د تونس
تصنيف:كوزينة د جزاير
تصنيف:مقالات فيها مصدر و 3000 بايت
سنسوليات

**السنسوليات** (ب ، ب ، السمية لعلمية *Vertebrata*) فيلوم تحتاني ديال لحيوانات لي عندها سنسول و جات تحت من فيلوم ديال لحبليات *Chordata*.

هاد التقسيم كيشمل علاين مولات ربعة (لي منها مولات ربعة بحال لبزوليات و الطيور)، اللافكيات (حوتات ماعندهاش فك)، و لحوتات لغضروفية.

السنسوليات كاتشمل تقريباً 69.963 نوع، لي كاتمتّل قل من 5% ديال لأنواع لحيوانية. هادا كيعني بلي لأغلبية الساحقة د لحيوانات ماشي سنسوليات. أصغر حيوان سنسولي هوّا واحد النوع د الجران طولو 7,7 ميليميتر، و أكبر واحد هوّا لبالينة الزرقة لي كيوصل الطول ديالو ل 33 ميترو.

## مصادر

تصنيف:لبيولوجيا
تصنيف:سلسوليات
ڤودو (سحر)

الفودو (بالفرنسية: Vaudou) هو مذهب ديني توفيقي "Syncretism" متأصل فغرب إفريقيا وشي بلايص من الكاريبي و شي أجزاء من الولايات المتاحدة د ميريكان.

وعلى حساب داكشي ليتايتڭال فالي متبعين الفودو تيقضرو يخشيو مسامر فمينكات تتمثل الأعداء ديالهوم ويحرڭوهوم باش وداكشي ليتايوقع للمينيكا تايوقع ليهوم وتيتڭال بلي قادرين يرضو ناس زومبي، وهو نوع من سحر الكحل تيخدمو فيه الجن والأشباح.

## تاريخ والإنتشار ديالو
تيتعتابر الفودو دين مشهور تابع لسحر الكحل وتايعتاقدو المؤرخين بلي تايرجع لكثر من عشرا لاف عام و كاينين شي نظريات تايڭولو بلي من لأسباب ليخرجات هاذ ديانة على قبلو هو إحتلال ؤروپا لإفريقيا وبدات تجارة العبيد فلوقت لي كانو فيه الأوروپيين تيمزقو الدين تاع الأفارقة وهوما يبداو تايتجمعو باش يطورو شعائر دينية ديالهوم.

## العقيدة ديالهوم
الإله فلمعتقد ديالهوم تيتمثل فرواح جداد وباواتهوم لي ماتوا وهاذ رواح ڭادا تعاونهوم وتعاقبهوم على حساب تصرف ديالهوم. يعني فالمعتقدات ديالهوم دائرة مقدسة تتربط بين الحيين و ڭاع طقوس ليتايديرو تترتابط باش ترضي رواح المتين و بزاف تايتمثل الإله فالفودو فتصيورة لفعى كبيرة وبحال ديانات للخرين غادي نلقاو بلي كاينين الكهنة فالمرتبة للولا وتيتڭال ليهوم البات والأم وهوما تايخدمو الإله الكبير و تايعاقبو يكافئو بسميتو و الإله الكبر سميتو (بون ديو) و عندهوم بزاف تاع رواح تادور فلرض حداهوم و سميتها ( لوا ) وتاتمثل فبزاف تاع الأشكال منها (دامبلاه) و ال(أجواه)و(أوجو)و(لجبا) و بزاف منها.

## الفودو فالإسلام
الفودو فالإسلام هوا سحر و ستيعانة بشياطين باش يلحڭو ضرر بلخرين هوا شرك كبر تايخرج من الإسلام الفودو تايتعتابر من ديانات والمورثات الوثنية شركية، وهاذ الموروثات والخرافات الوثنية فالإسلام شرك وكفر أكبر صحابو مشريكين بالله وتايستاعنو بشياطين باش يحققو لمآرب ديالهوم و فالإسلام تايتعاقب ساحر بالقتيلة.

## مصادر

تصنيف:فودو
تصنيف:ديانات ف إفريقيا تقليدية
تصنيف:سحر
تصنيف:فوقطبيعة
تصنيف:لخوارق
تصنيف:مقالات فيها مصدر و 3000 بايت
لميل فاي

**لميل فاي** (ب ، «ألف ورقة»)، تاتعرف حتا بسمية ناپوليون و لا ناپوليتين. الأصل ديالها مامعروفش. و تأثر شكل ديالها بتحسينات تاع ماري-أنتوني كاريم.

تقليديا، لميل فاي فيها 3 تاع طبقات العجينة المنفوخة، متناوبة مع 2 طبقات من الكاسترد، و لاكين شي بعد لمرات تتبدل بالكريمة المخفوقة و لا الكوفيتير. الطبقة الفوڭانية من المعجنة تاتغطى بمدڭوڭ سكار وشي بعد لمرات مسحوق الكاكاو، فرتيت المعجنات، وشي بعد لمرات مسحوق البذور ( بحال اللوز المحمص). . وتاتصقل طبقة لفوڭانية تغطية سكارية ولا بلفندان وتاتناوب بين لڭلاساج و شكلاط، و تاتمشط.

## تاريخ
يسار|تصغير| حلوى د لميل فاي تتكون من غلاف غلاساج ممشط
الأصل تاع لميل فاي ما معروفش. فرانسوا بيير لا فارين وصف نسخة ف لِو كيزني فغانسوا، 1651. طورات من بعد من ماري-أنتوني كاريم. ودونها فلول تاع لقرن 19، و تايتعتابر لأصل ديالها. على حساب ألان ديفيدسون فدليل د أكسفورد د الغدا (صفحة 505) و أغلبيا تا يرجع نسب ديالها ل هنڭاريا، حيث غلاف لكراميل د لميل فاي سميتو سيجدنيرتورتا.

## تركيبة
تصغير|معجنة لميل فاي (الجاپون)
تقليديا تيتكون لميل فاي من 3 طبقات عجينة منفوخة، و 2 طبقات من لكاسترد. طبقة لفوڭانية تاترش بشوي تاع سكار غبرا. و فنسخ لخرين، طبقة لعلوية تاتصقل بالغلاساج، و تاتناوب بلون لبيض (الغلاساج) وخطوط بنية (شكلاط)؛ و تاتمشط على شكلها المميز. ليوم، كاينين طبقات د لميل فاي، من لجبن وسبانخ و عمارات خرين.

## لمسابقات
كلا عام تدار مسابقة باش يتختابر أفضل خباز شرايح الڤانيلا تتدعى "Great Australian Vanilla Slice Triumph" ف أوين غرب فيكتوريا. لمعايير تاع تحكيم تضم «المذاق، يجب أن تكشف عن وجود الكسترد مع ملمس ناعم دسم وتوازن طعم الفانيليا مع هش، أن تكون المعجنات مقرمشة ومغطاة بغلاساج/فندان على نحو سلس وبراق».

## مصادر

تصنيف:حلوى د فرانسا
تصنيف:حلوى د الولايات المتاحدة د ميريكان
تصنيف:حلوى د الكاسترد
تصنيف:حلوى د پولونيا
تصنيف:حلوى د كانادا
تصنيف:حلوى د ليتوانيا
تصنيف:حلوى تاع لمغريب
تصنيف:حلوى د هونكونڭ
تصنيف:حلوى د ليونان
تصنيف:كوزينة د لارجونتين
تصنيف:كوزينة د لبوصنة ؤلهرسك
تصنيف:لكوزينة د جنوب إفريقيا
تصنيف:كوزينة د صلوڤينيا
تصنيف:كوزينة د لإتحاد السوڤياتي
تصنيف:كوزينة د صربيا
تصنيف:كوزينة د كرواتيا
تصنيف:مقالات فيها مصدر و 3000 بايت
تصنيف:ناپوليون بوناپارت
تيراميسو

تصغير|تيراميسو
**تيراميسو** (ب ) هيا وحدة من نواع د لحلوى المشهورة، لمنتاشرة فبزاف د لبلايص ف لعالم. و معنى «تيراميسو» (tirami sù) الحرفي هو «رفعني» و لاكين المعنى المجازي ديالها هوا عاوني ولا فرحني حيث تتعطي طاقة لبنادم ملي تاياكلها.
## لمكونات ديالها
تاتتكون من لبيسكوي المعروف ب ليديفنكر، ولي تاتغمس ف قهوة لإسپريسو وتيتزاد عليها لخليط لمكون من صفار لبيض، لفرماج د ماسكربوني، سكار، لڤانيليا. و تاتشكل من طبقات و تترش بپودرة د لكاكاو من لفوڭ، وهيا تتعجب الصغار و لكبار حيث طرية و دغيا تتصرط.

## لمعلومات لغدائية
كلا طرف من تيراميسو (200 ڭرام تقريباً) فيه هاد لمكوّنات لغدائية:
* سعرات حرارية: 301
* دهون: 25
* لكوليسطيرول: 139
* لكاربوهيدرات: 15
* لپروتينات: 7

## تاريخ ديالها
هي طاليانية ت لأصل، وماكاينينش معلومات مأكدة عليها قبل عام 1983. و ف عام 1998 ڭال "فرناندو وتينا راريس" بلي راها إختراع جديد و لكتاب تايرجعوه لعام 1971.

## مصادر


تصنيف:حلوى د الطاليان
تصنيف:حلوى د الكاسترد
تصنيف:كعكات
تصنيف:مقالات فيها مصدر و علاين 3000 بايت
كلوج-ناپوكا

**كلوج-ناپوكا** (بالرومانية Cluj-Napoca، ب لمجرية *Kolozsvár* و بالألمانية *Klausenburg*) ولا غير **كلوج** (بالرومانية *Cluj*) هي تاني أكبر مدينة ف رومانيا. كتعتبر عاصمة إقليم كلوج. جاية تقريباً على نفس لمسافة من بوخاريست (445 كم)، بوداپيست (461 كم) و بيلڭراد (483 كم).

## تاريخ

### الإمبراطورية الرومانية
الإمبراطورية الرومانية غزات داسيا ف عام 101 و 106، ف عهد حكم ترايان.

### القرون الوسطانيين

تصغير|مقاطعات رومانيا التلاتة و باينة فيها: إمارة '''الأفلاق''' ('''والاشيا''') باللون لخضر، إمارة '''البغدان'''('''مولداڤيا''') باللون ليموني، وإمارة '''الأردل''' ('''ترانسيلڤانيا''') باللون الصفر.
وصلة=https://en.wikipedia.org/wiki/File:Part_of_Tabula_Peutingeriana_centered_around_present_day_Transylvania.png|تصغير|كلوج-ناپوكا فعهد داكيا الرومانية
وصلة=https://en.wikipedia.org/wiki/File:Map of Cluj-Napoca by Braun Hogenberg (middle size) (97693430).jpg|يسار|تصغير|''"Claudiopolis, Coloswar vulgo Clausenburg, Transilvaniæ civitas primaria"''. نقش ديال كلوج د Georg (1617) Houfnagel

### لفترة لعصرية

#### تورة 1989 و من بعدها
ف وقت التورة الرومانية عام 1989 ، كانت كلوج-ناپوكا وحدة من مشاهد التمرد: تقتل 26 واحد و تجرح شي 170. مورا ما كمل الحكم الشمولي ، رجع السياسي القومي جورج فونار عمدة وحكم لمدة 12 لعام. تميزت فترة ولايته بالقومية الرومانية القوية وأعمال الاستفزاز العرقي ضد الأقلية الناطقة بالمجرية. الشي لي ما حبس الاستثمار الأجنبي ؛ و لكن ، في يونيو 2004 ، تصوت على جورج فونار باش يخلي المنصب ديالو ، ودخلت المدينة فترة د النمو الاقتصادي السريع. من عام 2004 ل عام 2009 ، كان رئيس البلدية هو إميل بوك ، رئيس الحزب الديمقراطي الليبرالي فنفس الوقت. و تنتخب موراها ل رئيس د الوُزَرَا ، رجع ل منصب رئيس البلدية فعام 2012.

## الجاليات الأجنبية العربية و المسلمة
كاينين بزاف ديال المغاربة و التوانسة ف كلوج، و أغلبيتهم طلبة، أما من ناس الشرق الأوسط كتلقى بزاف السوريين و اللبنانيين و العراقيين و الإيرانيين و التواركة و الفلسطينيين. كاينة فكلوج ڤيلا رجعوها مكان الرابطة الإسلامية و التقافية فرومانيا و كيصليو حتى فيها.

## القنصليات الأجنبية
واخا كاين بزاف د المغاربة ما كاينة حتى شي قنصلية مغربية ف كلوج.

* القنصلية التونسية.
* القنصلية الفرانسوية.
* القنصلية السبنيولية.
* القنصلية السيراليونية.
* القنصلية الطاليانية .
* القنصلية السويدية.
* القنصلية المقدونية.
* القنصلية المجرية. العنوان: ساحة ؤنيري (P-ţa Unirii) نمرة 23. تيليفون: 0040264596300.
* القنصلية الهولندية.
* القنصلية التركية.
* و غيرهم...

## مصادر

## شوف تا

* توردا
* أراد
* تيميشوارا
* ياش
* بوخارست
* رومانيا
* بوداپيست


تصنيف:مدون د رومانيا
تصنيف:مقالات فيها مصدر و 3000 بايت
بوخاريست

**بوخاريست** (بالرومانية **București**) هي لعاصيما د رومانيا و أكبر مدينة فيها. جات ف لجنوب الشرقي د لبلاد، و كيدوز فيها لواد د دامبوڤيطا. أول مرة تدكرات بوخاريست ف التاريخ كانت ف عام 1459، حيت كانت سوق ف الطريق ما بين لبحر لكحل و لغرب د ؤروپا. ولاّت هي لعاصيما د رومانيا ف 1862.

بوخاريست تا تسمّا *[[باريز]] الصغيرا*، ولا *باريز ديال الشرق*، حيت لبني ديالها موخود من ديال باريز، و فيها حتى قوس ديال النصر بحال هاداك اللي كاين ف لعاصيما د فرانسا. فيها تاني أكبر باطيمة إدارية ف لعالم (من مورا لپينطاڭون)، و هي لقصر ديال الديكتاتور تشاوشيسكو، اللي كانت سميتو لقصر د الشعب، و فيه دابا لبرلمان د لبلاد.

تيسكنو ف بوخاريست تقريبا 2.3 د لمليون د الناس، و هو اللي خلاها تكون سادس أكبر مدينة ف ليتيحاد لؤروپي من جيهت لعدد د السكان. فيها ميطرو تدشّن ف 1979، فيه 5 د لخطوطا و 64 محطّة. فيها جوج مطارات دولية، واحد منهم (هونري كواندا) هو أكبر واحد ف لبلاد.

## ديموغرافيا

## مصادر


تصنيف:مدون د رومانيا
تصنيف:عواصم ديال بلدان
تصنيف:تأسيسات د 1968 ف رومانيا
تصنيف:تأسيسات د 1459 ف ؤروپا
ياش

**ياش** (بالرومانية: Iaşi) هي وحدة من أكبر لمْدون د رومانيا.

## معالم تاريخية


File:RO IS Stefan cel Mare statue 2.jpeg|سطيفان لعضيم
File:Statuia lui Dosoftei din Iaşi.jpg|ضوصوفطي
File:Statuia lui Miron Costin din Iaşi.jpg|ميرون كوصتين
File:Monumentul lui Grigore Ghica III din Iaşi7.jpg|معلامة ڭريڭوري التالت ڭيكا
File:Statuia lui Gheorghe Asachi din Iaşi2.jpg|كيورڭي أساكي
File:Obeliscul Leilor din Iaşi.jpg|ؤبيليسك د السبوعا
File:Statuia lui Vasile Alecsandri din Iaşi10.jpg|ڤايسيلي أليكساندري
File:Statuia lui Alexandru Ioan Cuza din Iaşi5.jpg|أليكساندرو إيون كوزا
File:Statuia lui Mihai Eminescu din Iasi.jpg|تمتال د ميهاي إمينيسكو
File:Statuia lui Mihail Kogălniceanu din Iași2.jpg|ميهايل كوڭالنيتشيانو
File:RO IS independence monument 1.jpeg|معلامة د لإستقلال
File:Monumentul Unirii din Iaşi4.jpg|معلامة د لإتحاد
File:Iași Pogrom Monument 1.jpg|معلامة ضحايا لپوڭروم
File:The Victims of Communism Memorial 1.jpg|تدكار ضحايا الشيوعية


## مصادر


تصنيف:مدون د رومانيا
تصنيف:عاصيمة قديمة على حساب لبلاد
پلاج الشراط

تصغير|263x263بك|پلاج الشراط من واد بوزنيقة
پلاج د واد الشراط هو واحد من شواطئ 26 فلجيهة ديال دار البيضا سطات، بعيد ب 52.3 كم على مدينة الدار لبيضا. فمنطقة شبه حضرية، بعيدة على مركز مدينة بوزنيقة ب 6 كيلوميترات. هاد لپلاج كاين فجماعة الشراط، إقليم بنسليمان.

## سياحة
وهو پلاج د الرملة، و بلاصة مزيانة لتبحار فصيف. كاين فپلاج شراط تجهيزات مختلفة من باراسولات و قهاوي وخدمات، كيف ما فيه مركب سياحي مهجور. كايتعتابر هاد لبلاج بلاصة مزيانة لرياضة سورف و صيد بلقصبة، و كاينة فيه تجزئات ديال لفيلات و سكن راقي.
تصغير|265x265بك|لمون ديال لپلاج د الشراط

## مصادر

تصنيف:جغرافيا د إقليم بنسليمان
لمسكوتة

**لمسكوتة** هي حلوى من لكوزينة لمغريبية، وعندها بزاف تاع لحلوى ليتاتشبه ليها فلكوزينة لعالمية، تتصاوب من لبيض، سكار، زيت، دڭيڭ، لڤانيليا، و تايترش لحامض ويمكن تزيد مكونات خرى بحال لكاكاو و لفريز و غيرها.

تاتعتابر هاذ لحلوى عامرة بسعرات الحرارية و دهون.

## علم د لمسكوتات
لمسكوتات من علوم طياب داخلا فليستا د لحلويات تتعرف ليه لعيالات، و لمسكوتة قتصادية و مشهورة فلمغريب، وهي نسخة مطورة من نوع آخر تايتسمى لاطارت، و لمسكوتة تاتسقى بسيرو و لا تاترش بجوز الهند تاتحط فطبق كاين ف دار و تاتكال بمعيلقة صغيرة و كاين نوع جديد فسواق مالحة تايدار فيها لفرماج ولكاشير و داكشي ليبحالهوم.

## شوف حتا
* فقاس
* قراشل
* زلابية

## مصادر

تصنيف:كوزينة د لمغريب
تصنيف:حلوى تاع لمغريب
تصنيف:ماكلة
تصنيف:كعكات
حبليات

**لحبليات** (السمية لعلمية **Chordata**) فيلوم من مملكة د لحيوان. لأسلاف اللولين د لحبليات بانو ف لأرض ف لفترة ديال التفرڭيعة لكامبرية (فترة قصيرة نسبياً لي بانو فيها بزاف د لأنواع متعددة السيلولات)، و أقدم لفوصيلات ديالهوم كيرجعو ل جوايه هادي 539 مليون عام.

لحبليات كيتميّزو، سوا ف لفترة لجنينية ؤلا فاش كيكبرو، ب وجود خمسة د لأعضاء هوما لحبل الضهري  (لي تطور باش يولي طرف من السنسول عند أغلب السنسوليات)، لحبل لعصبي الضهري ، التيروويد  ؤلا موقابيل ديالها، شقة بلعومية ، و زنطيط (وخا كيكون غابر من برّا عند بعض لأنواع بحال بنادم).

كاينين دابا كتر من 81،000 نوع ديال لحبليات لي كيتجمعو ف كتر من 15000 ڭنس و كتر من 2000 فاميلة.

## مصادر


تصنيف:لبيولوجيا
الرومانية

**الرومانية** (ب  ؤلا ) لوغة لاتينية شرقية، كاتّعتابر لوغة رسمية ف رومانيا و مولدوڤا، و مهضورة عند أقليات ف بلدان مجاورة ليهوم بحال بلغاريا، هنڭاريا، صربيا و ؤكرانيا، و عند مهاجرين رومانيين ف بزاف د لبلدان. عدد لهاضرين بيها كا لوغة لولة و تانية كيوصل ل جوايه 29 مليون شخص، منهوم 24 مليون تقريباً كاتّعتابر لوغة د لأم ديالهوم.

عند مّالين الليسانيات، هاد اللوغة كاتسمّا شي مرات الضاكو-رومانية *Daco-Romanian*، باش تّميّز على لأرومانية *Aromanian*، لميڭلينو-رومانية *Megleno-Romanian*، و لإصطرو-رومانية *Istro-Romanian*، لي كاينتاميو كاملين ل لفرع الشرقي ديال اللوغات اللاتينية. ف مولدوڤا، كاتسمّا الرومانية ب "لمولدوڤية"، وخا الدستور الرسمي د لبلاد د 2013 كيڭول بلي "اللوغة الرسمية د لجمهورية هيّا الرومانية".

## مصادر


تصنيف:لوغات لاتينية
تصنيف:رومانيا
تصنيف:لوغات د صربيا
ميلود لحبشي

**ميلود لحبشي** (تولد ف الدار لبيضا ف 1960) ممتيل و مخرج ورسام مغريبي، خدم بزاف ف التيليڤيزيون و لمسرح. لحبشي معروف بزاف ف لمغريب حيت هو من لأبطال د لبرنامج د مداولة، اللي كيدوز ف لقناة اللولا.
## التمتيل ديالو
شارك لحبشي ف بزاف د التمتيليات، منها:
### لمسرحيات
* *حديدان ف لكاريان*
* *نسيب لوزير*
* *لقضية فيها إن*
### لمسلسلات
* *جنان لكرمة* (2002)
* *شجرة الزاوية* (2003)
* *مداولة*
### لأفلام
* *عرس الدم* (1977)
* *الزفت* (1984)
* *ريح لبحر* (2007)
## مصادر

تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:ناس حيين
تصنيف:زيادة 1960
تصنيف:بيوغرافيا د رجال
تصنيف:ناس تزادو ف الدار البيضا
ببوش (ماكلة)

**لببوش** و تايتعرف بسمية **غلالة** هو صوبة تتكون من لببوش صالح للماكلة. تيتكال فلمغريب لكبير بزاف بحال دزاير و لمغريب وفغرب أوروپا.

## مصادر


تصنيف:كوزينة د لمغريب
تصنيف:كوزينة د سپانيا
تصنيف:كوزينة د لبرطقيز
تصنيف:كوزينة د فرانسا
تصنيف:ماكلة
تصنيف:نواع د لماكلة
سيڤييا

**سيڤييا** (ب صبليونية: **Sevilla**) ولا **إشبيلية** هي مدينة ف صبانيا. هي لعاصيمة د لمنطقة أندلوسيا، وأكبر مدينة فيها. جات سيڤييا ف لجنوب لغربي د لبلاد، و تيدوز فيها "لواد لكبير". على حساب لإحصائيات د 2021، تيسكنو ف لمدينة تقريبا 685.000 واحد، و ف النواحي ديالها جوايه مليون ونص د الناس، و هو اللي تيخليها تكون رابع أكبر مدينة ف لبلاد من جيهة لعدد د السكان.

سيڤييا هي لمدينة لوحيدة ف صبانيا اللي فيها مرسى على واد. عندها خط د لميطرو فيه 22 محطة، و مطار دولي. لمدينة تنضمو فيها ماتشات د كاس لعالم 1982، لمعرض الدولي د 1992، و فيها 3 د لمواقع اللي داخلين ف اللائحة د لمواقع د الترات لعالمي د ليونيسكو.
## مصادر


تصنيف:أندالوسيا (سپانيا)
تصنيف:مدون د سپانيا
فاطمة العيساوي

**فاطمة العيساوي** (مزيودة ف 1 يناير 1990) هي سياسية و نائبة مستاقلة ف مجلس النواب د لعراق على محافظة النجف الأشرف عام 2021، حاصلة على ماسطر ف العلوم السياسية تخصص لعلاقات الدولية و باحتة ف لعولوم السياسية.

## مصادر

تصنيف:زيادة 1990
تصنيف:سياسي عراقي
زعزع

**زعزع** هو عصير مشهور ف لمغريب مخلط مع بزاف د لمكونات من عصير لاڤوكا، و لفريز، مخلط مع لكاراميل، و لبانان، و تفاح، و تايتزين ب فواكه موسمية ولا لوز و العسل.
## لمقادير ديالو
تصغير|مكونات ديال زعزع
* حبة تاع لاڤوكا.
* إيترو تاع لبن.
* معيلقة كبيرة تاع سكار.
* كاس تاع زبيب.
* طرف د لبيسكوي ب شكلاط و لاكريم.
* بانانة مقطعة.
* تفاحة مقطعة.
* برقوقة مقطعة.
* رشة تاع لكوك.
* رشة تاع لوز مجروش.
* رشة تاع ل كاجو مجروش.
* رشة تاع لبندق مجروش.
* رشة تاع عين جمل مجروش.
* لاصوص ت لفريز.
* لاصوص ت لكاراميل.
* كريم شانتي تاع تزيين.
* طرف تاع شكلاط.
* صبعان تاع شكلاط على حساب رغبة.

## تحضير ديالو
تدار لمقادير ف مونينيكس مع لبن و لاڤوكا و سكار و لبيسكوي و زبيب و لكوك و لكاجو و لبندق وللوز و عين جمل. تايتقطع لبانان طراف، و تايتحط لبانان و تفاح ف كاس باش يتقدم. و تاتزاد عليه لاصوص تاع لفريز و لاصوص تاع لكراميل ف لكاس. و تاتخوا لاڤوكا و تايتزين لوجه ب لورد د لكريم شانتي و صبعان شكلاط و نواع شكلاط لمختالفا، على حساب رغبة و لبسكويت تاع شكلاط ب لاكريم و لبنان و لمكسرات و لكوك و لاصوص د لكراميل على لوجه، و تايتحط شاليموه واسع و معيلقة باش يتكال لعصير.

## مصادر

تصنيف:كوزينة د لمغريب
تصنيف:عصير د لفواكه
تصنيف:مشروبات
تصنيف:مقالات فيها مصدر و 3000 بايت
رجب طيب أردوݣان

**رجب طيب أردوݣان** (بالتركية **Recep Tayyip Erdoğan**) (تولد ف 26 فبراير 1954 ف إسطنبول) هو سياسي و قتصادي تركي. هو الرئيس 12 ديال تركيا (من 2014 لدابا)، و كان هو لوزير اللّول د لبلاد من 2003 ل 2014، و لعمدة ديال إسطنبول من 1994 ل 1998.

أردوݣان من الناس اللي أسسو لحزب ديال لعدالة و التنمية التركي ف 2001، اللي محسوب من لأحزاب لإسلامية لمحافظة.
## مصادر


تصنيف:زيادة 1954
تصنيف:سياسة
تصنيف:تركيا
تصنيف:بيوغرافيا د رجال
تصنيف:ناس حيين
تصنيف:ناس تولدو ف إسطنبول
طيوح (ماط)

تصغير|الطيوح
**الطيوح** ؤلا **لڭراديان** (ب  ؤلا ) ديال مستقيم هوّا واحد لعاداد لي كيحدد لإتجاه *direction* و النزولية ؤلا لميلان *steepness* ديال لمستقيم. ف لعادة كيتّرمز ليه ب لحرف *m*. أول تخدام د هاد الرمز ل الطيوح كان ف خدمة ديال لماطيماتيسيان لإرلاندي ماثيو ؤبراين ف 1844، لي كتب لمعادلة ديال خط مستاقم هاكا y = mx + b.

الطيوح كيتّحسب ب لحساب د النسبة ديال الفارق لعامودي على الفارق لأفقي مابين أي جوج نقاطي على لمستقيم. ؤلا ب عبارة خرة، يلا خدينا لإحداتيات ديال هاد جوج نقاطي هوما *(x<sub>1</sub>,y<sub>1</sub>)* و *(x<sub>2</sub>,y<sub>2</sub>)*، كيكون عندنا:
:m=\frac{y_2-y_1}{x_2-x_1}

## مصادر

تصنيف:ماط بدياني
تصنيف:تسطار
تصنيف:راصيو